**Black hat SEO techniky**

“Black Hat” SEO techniky sú techniky používané na zlepšenie pozícií webu vo vyhľadávačoch neetickým resp. všeobecne neakceptovaným spôsobom. Patria tu napríklad keywords stuffing (doslova prepchávanie webu kľúčovými slovami), vytváranie doorway pages (stránky slúžiace na oklamanie vyhľadávačov, nie pre reálnych návštevníkov) a podobne. Naopak, povolené metódy optimalizácie sa nazývajú “white hat” SEO.

Zjednodušene povedané sú to teda techniky, ktoré zlepšujú pozíciu stránky vo vyhľadávačoch, avšak tieto techniky nie sú povolené. Dokonca v súčasnosti vyhľadávače dokážu tieto techniky odhaliť a následne ich potrestať nižším umiestnením vo vyhľadávačoch, alebo dokonca úplným vymazaním zo zoznamu. V minulosti však boli tieto techniky veľmi obľúbené. Vyhľadávače stránkam, ktoré boli optimalizované týmto spôsobom poskytovali popredné miesta a pripisovali im veľmi vysokú relevanciu. V dnešnej dobe sa však tieto techniky používajú menej. Medzi Black hat SEO techniky patrí napríklad:

**Claking**

Táto technika spôsobuje, že vyhľadávačom je zobrazený iný obsah, než aký vidí užívateľ. Obsah vytvorený pre vyhľadávače tak presne spĺňa požiadavky a zákazníkom sa zobrazí web optimalizovaný z hľadiska užívateľského.

**Doorway page**

Aj táto technika ponúka iný obsah pre vyhľadávače a to konkrétne špeciálne upravenú hlavnú stránku (väčšinou táto stránka obsahuje veľký počet opakujúcich sa kľúčových slov). táto stránka je potom presmerovaná pomocou javascriptu na hlavný web alebo na neho odkazujú reklamné bannery.

**Skrytý obsah**

Táto technika má rôzne podoby. Text je vložený pod obrázok, na pozadí v rovnakej farbe písma, ukrytý je pomocou CSS štýlov alebo pomocou nulovej veľkosti písma.

**Duplicitný obsah**

Duplicitný obsah vznikne, keď sa rovnaké texty vložia na viac rôznych URL. Duplicitný obsah vyhľadávač rozpozná a indexuje potom len jednu stránku s týmto textom a ostatné ignorujú. V praxi ide skôr o chybu pri programovaní (za duplicitný obsah môžu byť považované napríklad weby fungujúce s www i bez nej), preto vyhľadávače duplicitný obsah nepenalizujú.

**Link farmy**

Link farmy tvorí množstvo webov, ktoré sú prepojené pomocou odkazov, čím dochádza k umelému zvyšovaniu ich pageranku.

**Pri porušovaní pravidiel SEO optimalizácie riskujeme**

Ak robot vyhľadávača príde na používanie nepovolených praktík, môžu danú webovú stránku potrestať. A to tak, že posunú danú stránku na nižšiu pozíciu vo vyhľadávačoch, alebo ju môžu zrušiť úplne zo zoznamu. To môže byť hlavne pre e-shopy veľmi nebezpečné. Vyhľadávač môže dokonca na používanie nevhodných metód upozorniť vašich konkurentov.

<http://marketingapr.blogspot.sk/2012/10/black-hat-seo-techniky-tyto-techniky.html>

<http://blog.pizzaseo.com/sk/tag/black-hat-seo/>

<http://www.uzitecnyweb.cz/29-co-je-to-black-hat-seo-a-jak-vam-muze-uskodit>